Ғәҙәттәгесә, яҙ етеү менән һәр кем урамдарҙы, юлдарҙы, ихаталарҙы сүп-сарҙан таҙарта, тирә-яҡты төҙөкләндереүҙә үҙ өлөшөн индерә. Беҙ ҙә был изге эшкә дәррәү тотондоҡ. Сәғит ауылында тирә-яҡ мөхитте таҙартыу буйынса экологик субботниктар старт алды. 20 апрель көнө мәктәп уҡыусылары, уҡытыусылар, мәктәп һәм мәҙәниәт эшселәре мәктәп территорияһын ҡый үләндәренән, сүп-сарҙан таҙартты, төҙөкләндереү эштәре менән булышты. Кемдер көрәк, кемдер тырма, һепертке алып килде. Ихлас эшләнек. Алдағы көндәрҙә лә экологик өмәләр әле дауам ителәсәк.